ભારતીય સેનાએ પાકિસ્તાન સરહદે ઈલેક્ટ્રોનિક દીવાલ ઊભી કરી દીધી છે. આ દીવાલ પાકિસ્તાનથી ઘૂસણખોરીનો પ્રયાસ નિષ્ફળ બનાવશે. જમ્મુમાં આંતરરાષ્ટ્રીય સરહદના બે ભાગોમાં લગાવાઈ છે. એક અધિકારીએ કહ્યું કે દેશમાં આ પ્રકારની આ પ્રથમ હાઈ-ટેક સર્વેલન્સ સિસ્ટમ છે. તે જમીન, સુરંગ, નદી અને આકાશમાં થતી હરકતો પર એકસાથે નજર રાખી શકશે. આ ઈલેક્ટ્રોનિક બેરિયરને શત્રુઓ જોઈ નહીં શકે. તેનાથી બીએસએફને ઘૂસણખોરોને ઓળખવા અને મુશ્કેલ વિસ્તારોમાં ઘૂસણખોરી રોકવામાં મદદ મળશે.